《幽居杂咏七十四首，自洪武十一年平原还家作也 其五十七》
明代·孙蕡

幽幽绿树团华盖，聒聒流泉奏玉琴。不必画堂丝与竹，自然山水有清音。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。